รัฐขู่พิมพ์สลากรวมชุดขายเอง ดัดหลังผู้ค้าเกินราคา
สำนักงานสลากฯขู่ผู้ค้าหากยังไม่เลิกเอาเปรียบประชาชน ขายเกินราคา จะจัดพิมพ์สลากรวมชุดออกจำหน่ายเอง
17 ต.ค. 2560

สำนักงานสลากฯขู่ผู้ค้าหากยังไม่เลิกเอาเปรียบประชาชน ขายเกินราคา จะจัดพิมพ์สลากรวมชุดออกจำหน่ายเองนายธนวรรธน์ พลวิชัย โฆษกคณะกรรมการสำนักงานสลากกินแบ่งรัฐบาล กล่าวว่า ขณะนี้สำนักงานสลากได้ดำเนินมาตรการระยะสั้น ซึ่งจะมีการประเมินผลภายใน 6 เดือน เพื่อแก้ไขปัญหาผู้ค้าสลากที่กระทำผิดเงื่อนไขที่มีทั้งการรวมชุด และการขายสลากเกินราคาที่กำหนด 80 บาท โดยจะมีการการตรวจจับ ปรับไม่เกิน 1 หมื่นบาท จำคุกสูงสุด 1 เดือน และตัดโควตาของผู้ค้าสลาก เพื่อนำไปให้กับผู้ที่ต้องการขายจริงอย่างไรก็ตามหากหลังจาก 6 เดือนแล้วยังไม่สามารถแก้ปัญหาได้สำเร็จ สำนักงานสลากจะมีแนวทางดำเนินการที่เข้มข้นขึ้น เช่น จะพิมพ์สลากเพื่อขายแบบรวมชุด ซึ่งจะกระทบกับผู้ค้าสลากโดยตรง เพราะการที่ผู้ค้าสลากนำไปรวมชุดแล้วขายในราคาสูง ส่งผลกระทบทำให้ประชาชนผู้ซื้อเดือดร้อน เป็นการเอาเปรียบอย่างมาก"ขอร้องผู้ค้าสลาก อย่าเอาเปรียบ ทำร้ายประชาชน เพราะประชาชนเดือดร้อนมาก ไม่ว่าจะรวมชุดหรือ ขายเกินราคา หาก 6 เดือนแก้ไม่ได้ กองสลาก อาจจะต้องมารวมชุดออกจำหน่ายเอง เพื่อดัดหลังผู้ขาย ซึ่งกองสลากฯไม่ได้อยากจะดำเนินการแบบนั้น" นายธนวรรธน์กล่าว